E javaslat kapcsolódik továbbá az (EU) 2020/262 tanácsi irányelvhez, ugyanis a 684/2009/EK bizottsági rendelet helyébe lépő (EU) …/… [Kiadóhivatal: kérjük, illesszék be a rendelet számát] felhatalmazáson alapuló rendelet az (EU) 2020/262 tanácsi irányelv alapján elfogadott jogi aktus.

E javaslat ezenkívül egy hatályát vesztő rendelet hivatkozásait is lecseréli. Konkrétabban a 389/2012/EU tanácsi rendeletben hivatkozott 684/2009/EK bizottsági rendeletről van szó. Az említett rendelet 2023. február 13-án hatályát veszti, és helyébe az (EU) …/… [Kiadóhivatal: kérjük, illesszék be a lábjegyzetben említett rendelet számát] felhatalmazáson alapuló bizottsági rendelet lép. Ez a javaslat a régi rendeletre való hivatkozást az új rendeletre való hivatkozásra cseréli.

A 389/2012/EU tanácsi rendelet 19. cikke alapján a tagállamok 2023. február 13-tól ugyanezen elektronikus adatbázisban vezetik a jövedékiadó-fizetéssel végzett szállításokban részt vevő gazdasági szereplők adatainak nyilvántartásait is. Ezeket a gazdasági szereplőket az (EU) 2020/262 tanácsi irányelv igazolt feladókként és igazolt címzettekként határozza meg.

Az (EU) 2020/262 tanácsi irányelv V. fejezete értelmében 2023. február 13-tól a jövedékiadó-fizetéssel végzett szállításokat is a számítógépes rendszer segítségével követik nyomon. A jövedékiadó-fizetéssel végzett szállításokban érintett gazdasági szereplők konkrét típusait az (EU) 2020/262 tanácsi irányelv hozta létre és határozza meg.

A javaslat a 389/2012/EU rendelet 15. cikke (1) bekezdése d) pontjának hatályát – amely rendelkezés a szükséges információk cseréjére kötelezi a tagállamokat abban az esetben, ha a jövedékiadó-felfüggesztés mellett végzett szállítás során a jövedéki termékek teljesen megsemmisülnek vagy helyrehozhatatlanul károsodnak – kiterjeszti a valamely tagállam területén szabad forgalomba bocsátott és kereskedelmi forgalmazás céljából egy másik tagállam területére szállított jövedéki termékek szállítására. Az (EU) …/… [Kiadóhivatal: kérjük, illesszék be a rendelet számát] felhatalmazáson alapuló rendelet hatályon kívül helyezi és felváltja a 684/2009/EK bizottsági rendeletet. A javaslat a módosuló rendelet 19. cikke (2) bekezdésének c) pontjában szereplő, a 684/2009/EK bizottsági rendelet II. mellékletében található 11. kódlistájára vonatkozó hivatkozást az (EU) …/… [Kiadóhivatal: kérjük, illesszék be a rendelet számát] felhatalmazáson alapuló rendelet II. mellékletében található 10. kódlistájára való hivatkozásra cseréli. A javaslat a 389/2012/EU rendelet 19. cikke (4) bekezdésének hatályát – amely rendelkezés értelmében a tagállamok kötelesek egy központi nyilvántartáson keresztül információkat cserélni a jövedéki termékeket jövedékiadó-felfüggesztés mellett szállító gazdasági szereplőkkel kapcsolatos nemzeti nyilvántartásaikból – kiterjeszti a valamely tagállam területén szabad forgalomba bocsátott és kereskedelmi forgalmazás céljából egy másik tagállam területére szállított jövedéki termékek szállítására. A 389/2012/EU rendelet 20. cikke (1) bekezdésének első mondata utal arra a lehetőségre, hogy a jövedékiadó-felfüggesztés mellett jövedéki termékeket szállító gazdasági szereplők elektronikus úton kapjanak visszaigazolást jövedéki számuk érvényességéről. A javaslat oly módon egészíti ki a rendelkezés hatályát, hogy e lehetőség a valamely tagállam területén szabad forgalomba bocsátott és kereskedelmi forgalmazás céljából egy másik tagállam területére szállított jövedéki termékeket szállító gazdasági szereplők jövedéki számaira is vonatkozzon.

2022/0331 (CNS)

Javaslat

A TANÁCS RENDELETE

a 389/2012/EU rendeletnek a jövedéki termékeket kereskedelmi célból tagállamok között szállító gazdasági szereplőkre vonatkozó elektronikus nyilvántartásokban tárolt információk cseréje tekintetében történő módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 113. cikkére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

tekintettel az Európai Parlament véleményére,

tekintettel az Európai Gazdasági és Szociális Bizottság véleményére,

különleges jogalkotási eljárás keretében,

mivel:

(1)Az (EU) 2020/262 tanácsi irányelv 36. cikke értelmében a valamely tagállam területén szabad forgalomba bocsátott és kereskedelmi forgalmazás céljából egy másik tagállam területére szállított jövedéki termékek szállításának elektronikus egyszerűsített adminisztratív okmány kíséretében kell történnie. Az említett cikk tehát kiterjeszti az (EU) 2020/263 európai parlamenti és tanácsi határozat szerinti, a jövedéki termékek szállításának nyomon követésére szolgáló, a jövedéki termékek jövedékiadó-felfüggesztéssel történő szállításának nyomon követésére használt számítógépes rendszer alkalmazását a valamely tagállam területén szabad forgalomba bocsátott, majd kereskedelmi forgalmazás céljából egy másik tagállam területére szállított jövedéki termékek nyomon követésére. A számítógépes rendszer használatának e kiterjesztése 2023. február 13-tól alkalmazandó.

(2)A számítógépes rendszer használatának említett kiterjesztésével összhangban a 389/2012/EU rendelet 15. cikke (1) bekezdése d) pontjának, 19. cikke (4) bekezdése első albekezdésének és 20. cikke (1) bekezdésének hatályát ki kell terjeszteni minden érintett jövedéki termékre, függetlenül attól, hogy történt-e jövedékiadó-felfüggesztés.

(3)A 389/2012/EU rendelet 19. cikke (2) bekezdésének c) pontja értelmében a tagállamok elektronikus nyilvántartásainak tartalmazniuk kell az engedélyben szereplő termékekre vonatkozóan a jövedéki termék kategóriáját (KAT.) és/vagy a jövedéki termék kódját (JTK) a 684/2009/EK bizottsági rendelet II. mellékletében található 11. kódlista szerint. Ugyanakkor 2023. február 13-tól a 684/2009/EK bizottsági rendelet helyébe az (EU) …/… [Kiadóhivatal: kérjük, illesszék be a lábjegyzetben említett rendelet számát] felhatalmazáson alapuló bizottsági rendelet lép. Az egyértelműség érdekében helyénvaló úgy módosítani a 389/2012/EU rendelet 19. cikke (2) bekezdésének c) pontját, hogy tükrözze az említett rendelet felváltását.

(4)Mivel e rendelet célja a valamely tagállam területén szabad forgalomba bocsátott, majd egy másik tagállam területére kereskedelmi forgalmazás céljából szállított árukat szállító gazdasági szereplőkre vonatkozó, az egyes tagállamok által elektronikus nyilvántartásokban tárolt információk cseréjének biztosítása, a tagállamok nem tudják e célt kielégítően megvalósítani, ugyanakkor az intézkedésnek, azaz a számítógépes rendszer tagállamok közötti összehangolt működése biztosításának a terjedelméből adódóan az Unió szintjén e cél jobban megvalósítható, ezért az Unió intézkedéseket fogadhat el a szubszidiaritásnak az Európai Unióról szóló szerződés 5. cikkében foglalt elvével összhangban. Az említett cikkben foglalt arányossági elvnek megfelelően ez a rendelet nem lépi túl a célkitűzése eléréséhez szükséges mértéket.